Skogbygda Idrettsforening

Skogbygda Idrettsforening (stiftet 15. august 1945) er et idrettslag fra Skogbygda i Nes i Akershus. Idrettsforeningen tilbyr fotball for alle aldersklasser. Ikke alle aldersbestemte lag har eget lag, men ved samarbeid med andre lokale idrettslag får alle et tilbud. Skogbygdas A-lag for herrer spiller i 6. divisjon. De rykket opp til 5. divisjon i 2008, men er tilbake i 6. divisjon igjen. Hjemmebanen ligger på Ingeborgrudmoen, rett ved siden av Skogbygda skole.

Historikk
Klubben ble stiftet 15. august 1945 av Trygve Krogsrud, Anders Sæter, Kåre Hauger, Sverre Krogsrud, Torbjørn Haugen, Arne Henriksen og Ole Karsten Tangen. Aktivitetene var mange, blant annet fotball, håndball, langrenn, friidrett, orientering og teater. At Skogbygda IF ble stiftet i 1945 var nok ingen tilfeldighet. Samme år ble nemlig Halmsås Idrettslag slått sammen med Funnefoss/Vormsund Idrettslag. Idrettsforeningen drev aktivt i flere år, før den ble nedlagt i 1954.

I 1978 ble Skogbygda Idrettsforening gjenstiftet av Arvid Sannerud, Bjørn Lien, Einar Hogsnes, Bjørn Olstad, Oddbjørn Hauger, Per Delbekk, Helge Nilsen og Steinar Rognstad. Aktivitetene siden gjenopprettelsen har i all hovedsak vært fotball, men i en periode på 1980- og 1990-tallet var også håndball en sentral aktivitet.

Eksterne lenker


Kategori:Idrettslag i Akershus
Kategori:Idrettslag etablert i 1972
Kategori:Fotballag i Akershus
Kategori:Fotballag etablert i 1972
Kategori:Sport i Nes (Akershus)